Verdens modigste kvinder bor i Kandahar | Information\nKvindeliv. Rangina Hamidi har opbygget en systue, hun dårligt kan leve af, men som betyder alt for kvinderne, der arbejder der.\nDer er et lydtapet, der følger dig overalt i Kandahar. Det er som underlægningsmusikken til en thriller, hvor en lurende, dump basrytme annoncerer, at om et øjeblik bryder helvede løs.\nSådan har det været i elleve et halvt år.\nKandahar, Afghanistans sydligste by og den næststørste med en halv million indbyggere, var engang den fundamentalistiske Taleban-bevægelses højborg og uformelle hovedsstad. I 2001 faldt Kandahar i hænderne på amerikanske invasionsstyrker, og en af verdens største militærlufthavne blev bygget lige uden for byen.\nDet er lyden af kamphelikoptere, der med svirrende rotorblade skovler sig hen over tagene, du hører. Det er den dybe durren fra de matgrønne Herkules transportfly, der tungt lastede fragter tropper og materiel ud og ind af Afghanistan.\nDet er lyden af bombefly, der med et hult brag går i luften på nye missioner. Det er lyden af de amerikanske specialstyrkers generalprøve på dommedag, når de et par kilometer vest for byen gennemfører deres militærøvelser, og bombebragene skralder i horisonten, som om bunden er gået ud af en silo fyldt med bilvrag.\nDet er smældet fra Talebans daglige bombeattentater eller den tørre skratten fra en kalashnikov, der annoncerer, at endnu en fjende af fundamentalismens hellige krigere er blevet likvideret.\nDet er krigens muzak, og den har ingen faste sendetider. Den er der dag og nat og altid.\nMen det er Talebans bidrag, der som et paukeslag dikterer rytmen i hjerteslaget hos Kandahars indbyggere, og deres hjerter slår i frygt, dag og nat og altid.\nDer er krig i Kandahar, og endnu er den uafgjort. Men en krig er for længst blevet afgjort. Det er mændenes krig mod kvinderne, og om taberen er der ingen tvivl. Det er kvinderne, der har tabt.\nMaryam Durani, en ung kvinde på 28 år, kom i 2012 på Time Magazines liste over verdens 100 mest indflydelsesrige personer. På væggen i hendes kontor hænger der et fotografi, der viser hende stående midt imellem USA’s tidligere udenrigsminister Hilary Clinton og præsidentfrue Michelle Obama.\nEt stort, indrammet ark forklarer anledningen til, at en ung, ukendt kvinde fra Kandahar pludselig befinder sig i så prominent selskab i den vestlige verdens uformelle hovedstad, Washington. Hun har fået tildelt den amerikanske udenrigsministers ’International Women of Courage Award’ for sit forsøg på at give afghanske kvinder en stemme på trods af »umådelige sikkerhedsmæssige og sociale udfordringer«.\nOg mod har Maryam Durani med det direkte blik. To gange har hun været tæt på døden, da Taleban angreb Provinsrådet, hvor hun har et af de fire sæder, der er reserveret til kvinder ud af i alt 15 pladser.\nEn bilbombe eksploderende lige uden for bygningen, hvor hun arbejder, og en byge af glassplinter haglede ned over hende. Seks mennesker blev dræbt, mens Maryam Durani slap med de ar, der stadig tegner lyse streger hen over hendes hænder og underarme.\nAnden gang blev bygningen stormet af selvmordsbombere. De blev nedkæmpet af sikkerhedsvagterne, men ikke før 13 mennesker havde mistet livet. Også denne gang slap Maryam Durani med livet i behold. Det tredje attentat var ikke rettet mod hende selv. Men alligevel var det det, der efterlod hende med det største, stadig åbne sår.\nFå minutter efter, at hun havde taget afsked med Sitara Achikzai, en 50-årig kvinde, der ligesom hun selv sad i Provinsrådet og i kraft af sin erfaring og ildhu var en mentor og rollemodel for den langt yngre Maryam, blev hendes forbillede skudt ned på åben gade. Nu tre år efter må hun stadig standse op og trække vejret dybt, før hun kan fortsætte sin beretning.\nHun lever uden livvagter, men hun siger det ligeud. »Hver morgen, når jeg tager hjemmefra, ved jeg ikke, om jeg nogen sinde kommer hjem igen.« Hendes eneste beskyttelse er den æblegrønne burka, som hun hader at gå med. Men under den er hun anonym.\nJa, modig er hun Maryam Durani. Men er hun også en af verdens mest indflydelsesrige kvinder?\nHun driver en radiostation Merman, det betyder kvinde, og musik veksler med oplysning til kvinder om deres rettigheder. Hun har en skønhedssalon og en systue, hvor kvinder producerer håndarbejde, der sælges på de amerikanske militærbaser.\nMaryam Durani har mange fjender. Taleban, som stræber hende efter livet, er ikke den eneste. Hun har mistet medarbejdere og nære kolleger. Men det er ikke hver gang Taleban, der har slået kvinderne ihjel. Det kan også være deres egne familier, som mener, at en kvinde, der arbejder ude, bringer skam over sin familie.\nMaryam Durani har brug for at finansiere sine mange aktiviteter. Den amerikanske ambassade betaler halvdelen af udgifterne til radio Merman. Reklamer i sendetiden for bl. a. mobiltelefoner og computere bidrager også. Men hun har brug for donorer. Og her møder hun modstand fra uventet hold. Den afghanske regering, hvis erklærede målsætning det er at støtte kvindernes frigørelse, modarbejder hende systematisk. Donorpenge skal fordeles af regeringen, og når de når frem til hende, er 80 procent af dem forsvundet.\nDa hun skal fortælle om sine projekter, tager frustrationen overhånd, og hun fortaber sig i en endeløs række af eksempler på, hvordan hendes arbejde saboteres. Det er helt tydeligt: Afghanistans ’mest indflydelsesrige kvinde’ føler sig magtesløs.\n»Regeringen er ikke interesseret i at støtte kvinderne,« siger hun vredt. »De er bare ude på at fylde deres egne lommer.«\nMaryam Durani voksede op som flygtning i Iran, og selv om det måske lyder mærkeligt i en vesterlændings ører, var det under det teokratiske regime, at hun fik en ide om, at et kvindeliv kunne være langt friere.\nKvinder gik ikke med burka. Hun kunne gå alene på gaden, besøge en biograf, sidde på en bænk i en park, alt sammen selvfølgeligheder, hun var udelukket fra, da hun med sin familie ankom til Kandahar i 2002 samme år, som Hamid Karzai blev leder af Afghanistans regering.\n»Dengang var der håb og tillid til regeringen. De lovede stop for korruption, de lovede menneskerettigheder, men de leverede intet af det. De magtfulde har våben, og de bruger dem.«\nNår de udenlandske styrker drager bort i 2014, forsvinder også den sidste mulighed for at lægge pres på den afghanske regering, siger hun. Så vil kvinders situation kun blive værre.\nDe fleste af de donorer, der bakkede op bag Maryam Duranis projekter, har allerede forladt Kandahar. Endnu er der radioen. Og hver morgen forlader hun det hus, som hun aldrig ved, om hun skal gense igen, for at sidde på sin plads i radiostudiet og utrætteligt minde kvinder om deres rettigheder.\nSha Kheda Hussain er 54 år gammel. Hun har et budskab. Afghanistan er træt af krig. Det er det, hun fortæller de kvinder, som hun utrætteligt besøger hjemme i deres familier i sin egenskab af aktivist for Afghan Women’s Network, en FN-relateret organisation, som blev stiftet i 1995.\n»Jeg siger til kvinderne: Lad ikke jeres drenge deltage i krigen, lad dem ikke konstruere vejsidebomber, lad dem ikke lære at håndtere en kalashnikov. De unge vil have fred. Giv dem en uddannelse.«\nSha Kheda Hussain har otte børn, fem drenge og tre piger. Hun har også en 12 år ældre mand, som hun blev tvangsgiftet med i en alder af 14. Hun kan takke sin egen viljestyrke for, at hun stadig er enehustru. I dag er manden gammel og svækket, og hun omtaler ham knap nok. »Mænd vil aldrig give afkald på magten over familien,« siger hun. Men alderen kan tage den fra dem, når hustruen er langt yngre. Det sidste siger hun ikke. Men hendes tonefald siger det.\nI et hjørne af værelset sidder hendes 19-årige søn, Faisel, som kun er en måned fra at tage den afsluttende eksamen efter 12 års skolegang. Hans ansigt er blødt og ufærdigt. Håret ligger i et fald ned over panden. Faisel har en drøm, og den har sat ham på konfrontationskurs med en mor, som han ellers ser op til. Det er hele hendes livssyn, han udfordrer. Han vil ind i specialstyrkerne og kæmpe med våben i hænderne.\nHan nikker, når hans mor siger, at hun er imod arrangerede ægteskaber og går ind for kærlighedsægteskaber, selv om hun ved kærlighedsægteskab ikke helt forstår det samme som i Vesten.\nDet er stadig forældrene, der skal finde en passende partner, men de to unge skal have tid til at lære hinanden at kende og give deres samtykke. Eller sige nej.\nFaisel nikker igen. Alene det, at han skal tages med på råd, når det kommer til det ægteskab, der vil vare hans liv ud og bestemme, om lykke eller ulykke skal være grundtonen, er en ny og uventet frihed.\nMen Faisel drømmer om at kunne betjene en kalashnikov. Han tror på det, hans mor ikke tror på. At våben kan skabe fred. Eller også er han bare ung og har behov for at afprøve sine kræfter med sit bidrag til krigens dystre muzak, der nu i 11 år har hængt over Kandahar. Det er det store nederlag i Sha Kheda Hussains liv. Hendes egen søn afviser hendes håb om fred.\nHun får ofte dødstrusler på grund af sin aktivisme. De kommer over mobiltelefonen, og hun indrømmer, at hun er bange. Rejse til udlandet vil hun ikke. Afghanistan er hendes land. Men børnene ville hun gerne sende bort, hvis hun blot havde pengene. Og de måtte ikke vende hjem igen, før der var fred. Hun har mareridt om natten. En mand nærmer sig hende med en skudklar kalashnikov i hånden.\nDet er overflødigt at nævne, at Sha Kheda Hussain på gaden bærer burka. »En kvinde bliver slået ihjel, hvis hun viser sig uden,« siger hun uden omsvøb.\n’Forbryderne har magten’\nRangina Hamidi sidder omgivet af håndbroderede sjaler og bryllupskjoler. Hun er vokset op to steder i verden, der er så forskellige, som tænkes kan. Hun var barn i Quetta, hovedstaden i Kandahars pakistanske naboprovins, Baluchistan, og hun var teenager i Virginia, USA. I dag er hun på besøg i Kandahar, hvor hendes familie oprindelig kom fra. Hun mestrer begge sprog, engelsk og pashto lige flydende.\nDet er et stort og smertefuldt før og efter i Rangina Hamidis liv. Datoen er den 27. juli 2011.\nHun kom til Kandahar i 2003 og opbyggede en virksomhed, Kandahar Treasure, der beskæftiger 350 syersker, heraf 22 på en systue, resten hjemme. De leverer skjorter, sjaler og bryllupskjoler med håndbroderede mønstre baseret på gammel islamisk tradition. Hendes varer bliver solgt på amerikanske baser, men hun er også begyndt at eksportere sine smukt forarbejdede tekstiler.\nKandahar Treasure er selvfinansierende. Rangina Hamidi får ingen løn og har bortset fra kortere perioder ikke modtaget nogen støtte udefra. Hun arbejder for kvinderne på sin systue. I otte år tænker hun på Kandahar som sit hjem.\nSå bliver det den 27. juli 2011. Derefter skal hun aldrig mere tænke på Kandahar som et sted, hvor hun har en fremtid.\nHendes far, Ghulam Haider Hamidi, har i 25 år været revisor i et rejseselskab i Virginia. I 2007 tiltræder han stillingen som borgmester i verdens mest terrorhærgede by. I sine eksilår har han ofte besøgt Kandahar og engageret sig i lokalpolitik. Han har tætte forbindelser til præsident Karzais familie, og det er det, der skaffer ham stillingen.\nUventet for alle viser han sig kompromisløs modstander af byens skamløse korruption. Han vil have samme orden i Kandahar, som han altid har haft i sine regnskaber. Den 27. juli 2011 modtager han i haven foran sit kontor en delegation af borgere, der protesterer mod hans planer om bysanering. En af dem griber ham i armen og udløser en bombe skjult i sin turban.\nI det følgende år er Rangina Hamidi tæt på at opgive. Hun tager tilbage til USA og kommer kun på tre korte besøg i Kandahar. »Du må ikke forlade os,« siger hendes syersker. Det er deres bøn, der får Rangina til at indse, at hun ikke bare kan kaste sit ansvar fra sig, uanset hvor lammet hun er af sorgen over mordet på sin far. Og så genoptager hun sine besøg i Kandahar. Men hvad Afghanistan angår, er hun blevet kynisk og pessimistisk.\nHun er ikke i tvivl om, at hendes far er blevet dræbt af af det, hun kalder »elementer inden for regeringen«. »De kriminelle, krigsherrerne, narkobaronerne, tyvene, der har ødelagt dette land gennem 35 år, og som stadig er ved magten. Det var dem, han bekæmpede, og det var dem, der truede ham.«\nIfølge den officielle version var det Taleban, der stod bag drabet. Men det tror Rangina Hamida ikke på. Hendes far modtog aldrig en eneste trussel fra Taleban, fra højtstående embedsmænd i regeringen og den lokale administration derimod mange.\nI 2009 var han udsat for det første attentatforsøg, da en fjernstyret bombe forvandlede hans bil til et vrag. Mirakuløst slap han uskadt.\nSamme aften stod nye trusler i kø på hans mobiltelefon. Sidst på aftenen kom der et opkald fra Pakistan, fra grænsebyen Chaman, ikke langt fra Kandahar. Den talende præsenterede sig som kommandant i Taleban. »Jeg vil ikke have, du skal tro, at vi står bag,« sagde han. »Du skal vide, at vi værdsætter det arbejde, du gør som borgmester.«\nRanginas far ligger begravet i Quetta, hvor hun tilbragte sin barndom. Byen er siden blevet hjemsted for Talebans eksilerede ledelse omkring Mullah Omar, den såkaldte Quetta Shura. Flere fra Mullah Omars inderkreds deltog i begravelsen og kom personligt hen for at kondolere hende. »Hvorfor i alverden skulle de gøre det, hvis de havde myrdet ham?« spørger hun.\nHendes konklusion er bitter. Efter det første attentatforsøg tryglede hun sin far om at trække sig som borgmester. »Jeg syntes ikke, at han hørte hjemme i disse korrupte omgivelser. Jeg kunne ikke se, at det gjorde ham noget godt. ’Jeg vil hellere dø, mens jeg udretter noget,’ svarede han mig. Var det så ofret værd? Nej, det mener jeg ikke. Han gav sit liv for en regering af forbrydere.«\nVerdens modigste kvinder bor i Kandahar. Men indflydelse har de ikke. Hver dag fyldes deres mund af den bitre smag af afmagt.\n11. maj, 2013 - 12:17\nJeg sætter virkelig stor pris på at blive informeret om hvordan hverdagslivet er i Afghanistan, især fordi det er på dansk og fra en troværdig journalist.\nEllers er jeg det meste af tiden henvist til diverse internationale medier, youtube-videoer postet af private personer, hvor det ikke altid fremgår hvor fra og hvornår kilden er, og blogge.\nSå tak, tusinde tak, de bliver delt flittigt!\n12. maj, 2013 - 18:44\nAmerikanerne skulle nok have holdt sig væk.\n12. maj, 2013 - 19:21\nHvad nytter det, at kvinderne er modige og stærke,\nnår de intet har at skulle ha' sagt i samfundet?\nStærke, unge mænd flygter til udlandet, da de tilsyneladende ikke gider og ikke behøver at være stærke og modige i deres hjemland!\nOg hr. Jensen synes jo tilsyneladende, at alle disse mænd bør tildeles flygtningestatus i DK eller Vesten!\n12. maj, 2013 - 19:28\nmen absolut ikke objektiv!\nOg er der noget vi behøver i DK, så er det objektivt journalistik fra udlandet!\nEnhver kan tage enkelt-personer eller en enkelt gruppe ud og skrive om deres liv,\nmen hvis ikke det sættes ind i en større helhed, har det ikke en reel oplysende karakter, som fortæller os noget som helst!\n12. maj, 2013 - 19:35\n"Amerikanerne skulle nok have holdt sig væk."\nDu mener vel FN?\n12. maj, 2013 - 20:23\nNej, Ellen Nielsen, jeg mener faktisk amerikanerne. For de startede krigen uden FN-mandat.\nUSA´s krig gik under navnet "Enduring Freedom"\nog denne operation fortsatte efter FN´s stillingtagen til situationen.\nFN vedtog resolutioner tre måneder efter krigens begyndelse og efter Talebans fald, om at FN ønskede at opretholde fred og sikkerhed i området i form af ISAF-styrken, der dog ikke erstatter Enduring Freedom, der fortsatte. Se det danske forsvars forklaring her:\nSabine Behrmann og Tom Paamand anbefalede denne kommentar\n12. maj, 2013 - 20:35\nPrøver igen med hærens forklaring om ISAF:\n13. maj, 2013 - 15:30\nDet er muligt, jeg husker galt, men er det ikke dig, der studerer til historiker ?\nUnder alle omstændigheder er din viden - og historiske grundlag utroligt mangelfuldt.\nUSA blev direkte angrebet, 11 SEP 2001, og havde i fuld overensstemmelse med\nFN Chartrets regler om selvforsvar ubetinget ret til at invadere Afghanistan i 2001, hvorfra angrebet og den fortsatte trussel om gentagelser udsprang.\nRetten til selvforsvar kan aldrig kræve mandat fra FNs sikkerhedsråd (Art. 51), men UN SC har imidlertid efterfølgende ubetinget legitimeret både invasionen og den efterfølgende indsats i Afgh. gennem de mange enstemmige resolutioner , der har forlænget ISAF-landenes mandat og opgaver i landet.\nDerudover kan det vel næppe være andet end sarkasme, når du antyder, at kvindernes problemer skyldes USA !??\nUnder alle omstændigheder skal jeg for god ordens skyld gerne citere den afghanske kvinderetsgruppe, RAWAs hjemmeside om de vanvittige regler, der strider mod al sund fornuft, som Taliban indførte og håndhævede over for kvinder og mænd, ved deres magtovertagelse i 1996, hvilket desuden inddrager citater fra FN rapporter :\n"Taliban restrictions and mistreatment of women include the:\nGoogler du, han du sagtens finde artikler fra fx. Information af bla. Charlotte Aagaard, og andre troværdige journalister og andre, der har oplevet forholdene ved selvsyn, under Talibans terrorregime.\n13. maj, 2013 - 19:54\nPeter Pedersen - Krigen mod terror, som Bush proklamerede, er ikke i overensstemmelse med FN-pagten. FN-pagten omhandler medlemmernes, det vil sige staters, pligt til at opretholde fred og sikkerhed, og søge deres eventuelle konflikter med andre stater løst ved fredelige midler, og til altid at undlade at true eller udføre voldelige handlinger mod andre stater. I følge kap. VII kan et medlem dog bruge vold i selvforsvar, indtil Sikkerhedsrådet får taget stilling til sagen. Men selvforsvarsreglen handler om stater, ikke kriminelle organisationer, befolkningsgrupper, religiøse sekter eller narkobander, for at nævne nogle tænkte eksempler.\nAfghanistan var ikke angriber mod USA, men formodedes at huse bagmændene bag angrebet. Det er ikke nok til efter FN-pagten at invadere landet og afsætte regeringen. FN tog stilling til sagen tre måneder senere, og fandt situationen truende mod fred og sikkerhed i hele regionen, derfor besluttede sikkerhedsrådet ISAF løbende over et halvt år. Desværre blev det til 11 år, med alle de manglende og fejlagtige resultater, som vi kender.\nHer er et læserbrev fra Nordjyske Stiftstidende fra 2010:\nog her er et tidligere Carsten Jensen-indlæg:\n13. maj, 2013 - 20:58\nHvis du skal gennemføre et universitetsstudie, bør du være langt mere kritisk med dine kilder - og ikke bare henvise til i Wikip.. og et par avislinjer i et lokalblad samt i øvrigt en ensidig jubelnar, som Carsten Jensen.\nUanset Bushs spin-doktor-retorik, er det dog kun invasionen af AFGHANISTAN, der er relevant her. ALLE i FN var jo enige om, at Al Q angrebene udsprang fra Afghanistan.\nVed reelle og alvorlige trusler mod en nations sikkerhed skelnes der folkeretligt IKKE om truslen kommer fra en regering eller fra en organisation som Al Q.\nSpørgsmålet gælder ene og alene truslens karakter og styrke, og allerede fordi angrebet 11 SEP reelt klart opfylder de folkeretlige betingelser for juridisk at kunne betegnes som folkedrab, er det folkeretligt lovligt at gå efter at fjerne en sådan trussel.\nDesuden havde Al Q. med afsæt fra Afghanistan jo en lang række andre, tidligere angreb på samvittigheden, som fx. i Dar es Salaam, Tanzania og i Nairobi, Kenya (1998), hvor mere end 230 sagesløse personer blev slået ihjel,\ner der ingen tvivl om at FN chartrets betingelser om selvforsvar - enkeltvist og kollektivt er opfyldt - og desuden en fare for verdensfreden - i klar modstid mod UN CH.\nMålet var reelt ikke at afsætte Taliban, men blev en sideeffekt, da de forsvarede sig mod Bin Ladens & Co.s pågribelse / nedkæmpelse - på trods af flere enstemmige FN resolutioner om at han skulle udleveres.\nReelt var det den afghanske Nordalliance, med godt 15-20.000 mand, der afsatte Taliban,\n(Historie fra BBC 2001 : http://news.bbc.co.uk/2/hi/1552994.stm)\nidet USA valgte at søge støtte fra CIAs gamle allierede fra kampen mod Sovjet invasionen.\nGanske vist blev Taliban afsat med støtte af et par hundrede vestlige specialstyrke-soldater, og Nato-bombefly, men det var reelt afghanerne selv, der væltede Taliban-regimet, og ikke USA, UK (og DK) som sådan.\nNår du jo nu har læst lidt i UN Chartret om fred og sikkerhed, burde du således også forstå, at man derefter har en vis folkeretlig forpligtelse til at hjælpe landet med et vist omfang af stabilitet, lov og orden - særligt i et land som Afgh. der på det tidspunkt havde været i borgerkrig i 28 år\n- og hvor INGENting som hospitaler og klinikker mv. ikke eksisterende eller fungerede,\nidet vi som nationer havde været medvirkende til, at der nu slet ikke er nogen ledelse men KUN udsigt til mere ustabilitet (og idet verdenssamfundet reelt havde vendt afghanerne ryggen, da Sovjetunionen trak sig ud)\nAlt dette sidstnævnte bevirkede jo netop at det ville være direkte i modstrid med hele ideen med FN-systemet, såfremt vesten igen havde vendt ryggen til og ladet afghanerne passe sig selv.\nEt endnu mere ustabilt Afghanistan som nabo til atom-magten Pakistan og det lige så ustabile Iran, samt yderst tvivisomme stater som Tajikistan og Uzbekistan samt Turkmenistan var - og er - naturligvis en trussel mod verdensfreden som helhed.\nVedr. "manglende resultater" er du også galt på den :\nNår man skal opbygge et så ustabilt land - bogstaveligt fra et økonomisk stenalderstade - er det ikke noget der gøres over night,\nog selvfølgelig er der begået en række fejl, da denne type nation building aldrig er prøvet tidligere.\nMen selv stabile og relativt velfungerende stater som de tidligere britiske- , og andre europæiske - kolonier, har jo fortsat en uhyggelig lang vej at gå, førend der var - eller bliver tale - om et stabilt demokrati.\n13. maj, 2013 - 21:50\nPedersen - jo, der skelnes folkeretligt mellem - på den ene side - staters, og - på den anden side - organisationers, enkeltpersoners eller grupper af personers lovovertrædelser. De sidstnævnte må behandles efter den enkelte stats egne retsregler, som i den civiliserede del af verden indbefatter almindelige retsgarantier såsom at blive stillet for en dommer. Derfor er Guantanamo også ulovlig og folkeretsretsstridig.\n14. maj, 2013 - 13:37\nDit synspunkt er igen en klar misforståelse.\nDen internationale (folke)ret er udviklet gennem flere århundreder, og UN Chartret er jo IKKE Moses tavler, den Hellige Koran eller andet, der er givet direkte af den almægtige Gud, men er – i hvert fald oprindeligt - reelt en traktat indgået mellem et antal lande.\nUdgangspunktet for internationale traktater er, at disse KUN forpligter og gælder for stater, der har tiltrådt den pågældende traktat. Der er ikke krav om at alle stater skal være medlemmer af FN – fx var Schweiz ikke medlem af FN før 2002 .\nI international ret gælder dog også, at visse traktater og konventioner opfattes som international sædvaneret – (Customary International Law), hvilket indebærer, at alle regler i en given traktat – eller enkelte af disse - gælder for enhver stat, uanset, om staten er medlem eller ej.\nMen læser du ordlyden i UN CH (UN Charter) artikel 51 :\n"Article 51: Nothing in the present Charter shall IMPAIR the INHERENT right of collective or individual self-defence if an armed attack occurs against a member of the United Nations,.."\n…Er det m.a.o. klart direkte i FN chartret anerkendt, at (i hvert fald) denne uadskillelige, iboende ret til selvforsvar, der gjaldt før FNs oprettelse (og før League of Nations), gælder fortsat.\nAt det IKKE er afgørende, at en trussel skulle komme fra en stat som sådan, ses ligeledes direkte af ordlyden af UN CH, og der er intet i traktaten, der støtter din påstand om det modsatte.\nOmvendt er der heller intet i UN CH der BESKYTTER kriminelle organiseringer som Al Q. eller lign. fra at blive nedkæmpet, hvis de angriber - eller udgør en reel og tilstrækkelig stor trussel (sådan som tilfældet reelt var). Hertil gælder dog en yderligere grænse ved proprotionalitets-princippet, der er udviklet af uskrevne sædvaneret.\nEn god ide i tekst- og traktatfortolkning er altid at inddrage lidt sund fornuft OG den virkelige verden tankerækken :\nForestil dig fx at Pakistanske Taliban fik fat i Pakistans A-våben, og truede fx Indien med A-angreb mod fx New Delhi og Mombai, hvilket ville forårsage millioner af dræbte. Indien og evt. allierede ville naturligvis være fuldt berettiget til at nedkæmpe truslen, uanset, at det ikke var nogen stat, der truede. Selvforsvaret har jo netop som grundlæggende formål at beskytte egen stat og dens indbyggere, med de rettigheder, der følger deraf.\nDen reelle trussel fra Al Q. og Bin Laden opstod jo heller ikke bare ud ad den blå luft, i SEP 2001, men - som tidligere nævnt - havde det samlede UN SC inden da, for længst erkendt,\nat Bin Laden & Co. med al overvejende sandsynlighed stod bag en række terrorhandlinger, hvor hundredevis af uskyldige mennesker blev dræbt, sprængt i småstykker eller på anden måde lemlæstet, - som fx I Tanzania og Kenya. Dette afspejler sig klart i række UN SC resolutioner, som fx :\nRes. 1189, (1998): Taliban skal Stoppe med at huse terrorister, UN SC beslutter : Afgh. udgør en trussel mod den internationale fred og sikkerhed og skal stoppe de interne kampe.\nRes. 1214 (1998) : Ordre : Stop med at huse terrorister, stop den interne krig, stop med narkoproduktion og traffiking, og stop diskriminaion af piger og kvinder. Afgh. fortsat en trussel mod fred og sikkerhed i verden.\nRes. 1267 (1999) : Overgiv straks Bin Laden til de rette myndigheder til retsforfølgelse, iht. anklageskriftet fra USAs anklagemyndighed.\nRes. 1333 (DEC 2000) : kræver igen, at Taliban udleverer OBL, og gentager : stop med at huse terrorister iht. res. 1267.\nRes. 1363 (juli 2001) : Gentager UN SC: Taliban skal overholde de krav, fastslået i res. 1267 – og de øvrige res.\nRes. 1368 (12 SEP 2011) : Fordømmer på det kraftigste angrebene, 11 SEP og understreger, at sådanne handlinger, er international terrorisme, og dermed en direkte alvorlig trussel mod den internationale fred og sikkerhed.\nOg videre : ( indlæs UN SC :) “ Calls on all States to work together urgently to bring to justice the perpetrators, organizers and sponsors of these terrorist attacks and stresses\nthat those responsible for aiding, supporting or harbouring the perpetrators, organizers and sponsors of these acts will be held accountable.”\nDesuden understreges det : “ Recognizing the inherent right of individual or collective self-defence in accordance with the Charter”.\nKilder : http://www.un.org/en/sc/documents/resolutions/index.shtml\nMen allerede med res. 1368 blev der rent faktisk givet FN-hjemmel til at komme efter Al Q. - men samtidigt også Taliban for at huse og på andre måder støtte og beskytte AL Q. –samtidigt med at SC reelt har givet OK til at invadere Afghanistan,\n– uanset, at det som nævnt ikke var nødvendigt med FN mandat , iht. den iboende, uadskillelige ret til self defence, der allerede fremgår af Chartret og customary international law.\nTaliban var et illegitimt styre, der havde taget magten ved et voldeligt, vedvarende kup, og var kun anerkendt af 3 – tre – nationer i verden incl. Pakistan (hvis efterretningstjeneste ISI, selv støttede oprettelsen, og fortsat støtter Taliban).\nAt regimet blev afsat som en bi-effekt kampen for at standse truslen mod omverdenen, er der heller intet folkeretligt i vejen for.\nKikker du videre i sikkerhedsrådets dokumenter vil du se, at allerede res 1378, NOV 2001 ses det :\n(indlæs UN SC) Affirms that the United Nations should play a central role in supporting the efforts of the Afghan people to establish urgently such a new and transitional administration leading to the formation of a new government and expresses its full support for the Secretary-General’s Special Representative in the accomplishment of his mandate, and calls on Afghans, both within Afghanistan and among the Afghan diaspora, and Member States to cooperate with him;\nCalls on Member States to provide:\n– support for such an administration and government, including through the\n– urgent humanitarian assistance to alleviate the suffering of Afghan people both\n– long-term assistance for the social and economic reconstruction and\nrehabilitation of Afghanistan and welcomes initiatives towards this end;”\nEncourages Member States to support efforts to ensure the safety and security of areas of Afghanistan no longer under Taliban control, and in particular to ensure respect for Kabul as the capital for all the Afghan people, and especially to protect civilians, transitional authorities, United Nations and associated personnel, as well as personnel of humanitarian organizations;..”\nDermed gav FN allerede i NOV 2001 klare opfordringer til alle medlemslande til at yde direkte støtte til sikkerhed, ro og orden og i særdeleshed i beskyttelselsen af civile og overgangs-myndigheder mv.\nLæs selv de efterfølgende resolutioner,\nDette er ganske vist en lidt overfladisk frokost-pause-gennemgang, og pamfletten her egner sig slet ikke til dybere juridiske redegørelser, men jeg må gentage, at invasionen af Afgh. var og er i fuld overensstemmelse med Folkeretten.\nAt holde ”fingrene væk” – som du fremførte, USA (og alle lande andre) skulle have gjort, - ville ikke have været i modstrid med de enstemmige UN SC resolutioner, og ikke mindst med selve ånden og ideen med selve FN traktaten; om at forsøge at skabe en stabil og fredelig verden.\nAt vende ryggen til problemerne i verden, blandt de lande, der har det sværest, - som Fx Afghanistan mener jeg er udansk og direkte moralsk forkasteligt - og desuden - om ikke andet - i klar modstrid mod vores egne sikkerhedspolitiske og økonomiske interesser.\n14. maj, 2013 - 14:38\nPs. jeg glemte at nævne, at du blander tingene ganske alvorligt sammen, når du nu pludselig trækker Guantanamo-kortet.\nDen humanitære folkeret, hhv. de øvrige menneskerettigheder, der i vores del af verden ville beskytte kombattanter / hhv. "ulovlige" kombattanter, der fx er interneret i lejre, - når en væbnet konflikt først er gået i gang (såkaldt jus in bello) -\ner et helt andet regelsæt, end spørgsmålet om legitimeringen af selve invasion, FORUD for denne (tit benævnt, Jus ad bellom).\nDet er vigtigt at holde snotten ude af skægget - også i international-retlig sammenhæng.\n14. maj, 2013 - 20:38\nJeg tror jeg vil medgive, at reglen om selvforsvar i FN-pagtens § 51 giver en stat (et medlem) ret til at forsvare sig mod væbnede angreb, der ikke kun kommer fra andre stater, men også fra ikke-statslige organisationer eller grupper. Selvforsvaret skal i så fald rettes mod angriberen og ikke mod stater, og det skal erstattes af FN´s senere stillingtagen til forholdsregler. Ingen af de to sidstnævnte betingelser var overholdt i Afghanistan. USA´s selvforsvar blev ikke rettet mod angriberen, men mod hele staten Afghanistan, hvilket var ude af proportion, og USA lod ikke FN overtage voldsanvendelsen i henhold til FN-pagten, men fortsatte selv sit eget angreb. FN har ikke haft grundlag for at invadere staten Afghanistan, og ikke haft grundlag for at afsætte regeringen og indsætte en ny, kræve ny forfatning og afholdelse af valg osv.\n14. maj, 2013 - 21:06\nPeter Pedersen - med hensyn til Guantanamo:\nder er ikke nogen folkeretligt anerkendt krig - kun USA´s selvforsvar, der som sagt var ude af proportioner. Der er ikke en krig mellem stater i henhold til FN-pagten, og ikke nogen jus in bello, kun forfølgelse af kriminelle eller grupper af kriminelle. Og sådan nogle skal have almindelige retsgarantier, kunne forsvare sig og blive stillet for en dommer.\n14. maj, 2013 - 22:06\nVi kunne fortsætte debatten, såfremt du gad at læse og forholde dig til mine indlæg i deres fulde sammenhæng, - incl. de FN sikkerhedsrådsresolutioner, jeg har citeret -\nsamt min forklaring af, at både invasionen og den fortsatte ISAF-indsats i Afghanistan er i fuld overensstemmelse med gældende folkeret, og fuldt legitimeret af FNs sikkerhedsråd -\n- i stedet for, at du kører videre i samme rille. Men indtil da er det spild af min tid.\nVi behøver ikke at fortsætte nogen debat. Jeg er uenig i dine overordnede konklusioner og holdninger. På sådan et sted som her, bør man nok skære debatten til, så den ikke flyder ud over alle breder, da emnet er meget omfattende. Men også meget kontroversielt, da hele den vestlige verden hader, at deres engagement i Afghanistan var både ulovligt, resultatløst og behæftet med store menneskelige tab.\n14. maj, 2013 - 23:44\nNæh, ”debat” har der jo aldrig været tale om, da det ville kræve, at du havde begrundet dine synspunkter.\nBåde tankevækkende og ganske grinagtigt, at du og de fleste af dine ligestillede fra Enhedsliste-fløjen sjældent kan andet end at hyle slagord, men ikke begrunde noget v.hja. fakta mv., fordi det tydeligvis er for svært for jer.\nSå hermed SMS-udgaven :\nAfghanistan = fuldt lovlig indsats + Absolut nødvendig. FN HAR sagt OK til alt : før + efter.\n15. maj, 2013 - 00:05\nAltså en regelret fiasko!\n15. maj, 2013 - 09:54\nNej : Lovlig + enormt afghansk livskvalitets-løft under meget svære, givne forhold :\n1998 : Hazara'er = etnisk mindretal + etnisk udrenset af Talib. Kilde : Human Rights Watch :\nNu : Kvindelige Hazaraer officerer i Afgh. militær :\nDansk NGO, MissionØst i Nordafgh. "Håb for Afgh":\nInformation 26 NOV 2012 :\n"I hvilket land viste en nylig opinionsundersøgelse følgende:\n52 procent af de adspurgte – et repræsentativt udsnit af befolkningen – mente, at landet generelt bevæger sig i den rigtige retning;\n93 procent har en enten stor eller nogenlunde tillid til deres væbnede styrker; 89 procent synes, at regeringen gør et godt stykke arbejde for at sikre et bedre uddannelsesvæsen;\n72 procent oplever, at deres nationale lovgivere er optaget af at løse almindelige borgeres problemer, og 50 procent hævder at have oplevet økonomisk fremgang inden for de seneste 12 måneder?\nNej, det er hverken USA, Singapore eller Brasilien. Svaret er: Afghanistan."\nlæs videre : http://www.information.dk/318118\nAfghanere = også rigtige mennesker, med krav på uddannelse + udvikling og IKKE på Taliban & Co, uanset, de ikke stemmer på EL\n15. maj, 2013 - 10:28\nLidt læsning i al tristessen:\n15. maj, 2013 - 13:59\nSom den gamle Enhedslistemand Otto von Bismarck udtrykte det:\n"der er intet i det område, som er en eneste grenaders knogler værd"\n15. maj, 2013 - 19:59\nDen gamle enhedstysker - ville nu nok have fundet vedligeholdelsen af en gavnlig alliance nogle snese grenaders knogler værd - skulle jeg tro.\nDesuden er det en skam - at Bismarck ikke fik orden på Balkan - det kunne muligvis have sparet os en verdenskrig.\n15. maj, 2013 - 20:43\nDen gamle dreng var netop klog nok til holde sig fra formålsløse alliancer og hovedløse interventioner i ligegyldige lande!\nDesværre var hans efterfølgere mindre begavede.\n15. maj, 2013 - 20:57\nHan ville nu nok finde en alliance med verdens stærkeste magt værd at vedligeholde, any ways, nu kom jeg til at tænke på et andet Bismarck citat, du nok vil synes om:\n"Vær varsom overfor sentimentale alliancer - hvor tilfredshed over gode gerninger - er den eneste kompensation for ædle opofrelse"\n15. maj, 2013 - 21:17\nMange tak, Lars\njeg kendte faktisk ikke lige det citat, men jeg finder det ganske rigtigt fremragende! :-)\n16. maj, 2013 - 19:41\n”Som den gamle Enhedslistemand Otto von Bismarck udtrykte det: "der er intet i det område, som er en eneste grenaders knogler værd"\nHelt enig :\nNår vi taler økonomisk værdi, i form af olie, råstoffer eller lign., har Afghanistan og omegn intet, der er værd at ofre en eneste konstabels tånegle-afklip på.\nMen begreber, som egen sikkerhed, fred og frihed, kan dog heller ikke opgøres i økonomiske værdier.\n16. maj, 2013 - 20:34\nnej, men også det havde gamle Otto åbenbart gennemtænkt med stor begavelse, som Lars Hansen lige så venligt har påpeget.


Godt nytår med tak og velsignelse\nI kirken indledes det nye år med tak for det gamle og bøn om Guds velsignelse over det nye år. Foto: Pixabay.\nTil nytår siger vi tak for det gamle år og ønsker alt godt for det nye år. I kirken mødes man til midnatsgudtjeneste nytårsaften eller højmesse nytårsdag, for hvor kan man bedre udtrykke taknemmelighed og bede om hjælp og velsignelse til det ukendte, vi står overfor?\nNytår i Bibelen\nI Det Gamle Testamente er der to nytårsfester, frugthøstfesten eller løvhyttefesten (2 Mosebog 34,22) og påsken (2 Mosebog 12,2).\nBegge fester er på hver sin måde takkefester for Guds velsignelse. Løvhyttefesten markerede den veloverståede høst, mens påsken markerede Guds udfrielse af Israel fra slaveriet i Egypten. Påsken falder også sammen med de usyrede brøds fest, som indledte byghøsten.\nDe usyrede brøds fest nævnes i Det Nye Testamente i forbindelse med påsken, men nytår som sådan kan vi ikke læse noget om.\nI Det Gamle Testamente betyder velsignelse en helt overordnet tilstand af fred, velstand og harmoni. På en måde er det den samme tanke, vi mødes om til nytårsgudstjenesten.\nNytåret er en overgang fra noget kendt til noget ukendt. Derfor er det rart at samles til en gudstjeneste og bede om Guds hjælp i det nye ukendte. Det får et flot udtryk i og med, at en af prædiketeksterne til nytårsdag er Fadervor. Her beder vi om, at Guds rige skal komme, og at hans vilje skal ske. Vi indleder altså året med at lægge det i Guds hænder.\nMen selv i det nye ukendte er man som kristen ikke på bar bund. Kirkeårets søn- og helligdage, som altid følger den samme rytme, danner nemlig en ramme om kalenderåret. Derfor ved man allerede det vigtigste om det, der skal ske i det nye år – nemlig, at menneskets historie og Guds historie igen skal fortælles som den fælles historie, vi tror, det er.\nTraditioner og skikke i dag\nI en del kirker er man begyndt at holde midnatsgudstjeneste nytårsnat. Det sker også på tv. Efter at rådhusuret har slået midnat, sender tv en lille udsendelse med DR's Pigekor, som blandt andet synger salmen ’Vær velkommen Herrens år’, og bagefter sendes der en midnatsgudstjeneste.\nGrundtvigs salme ’Vær velkommen Herrens år’ findes i to udgaver. Den ene er skrevet til kirkeårets begyndelse første søndag i advent (DDS 74), mens den anden (DDS 712) er skrevet til det nye kalenderår. Her beder vi, der synger med, sammen med Grundtvig Gud om en god høst, fred og glæde, altså om Guds velsignelse over det nye år.\nLæs om alle de kristne højtider. Klik her


Værdier | Lebara\nNår vi passer godt på hinanden, kan vores kunder også mærke det\nHos Lebara drives vi af et formål - at tage os af det globale samfunds migrantgrupper. Vi stræber efter at opnå dette gennem en tankegang baseret på samarbejde og innovation.\nVærdigrundlaget for vores handlemåde i Lebara er:\nVi går ind for altid at sætte kunden i centrum af alt, hvad vi laver. Det betyder noget, at vi tager os af vores kunder og forstår deres behov fuldt ud.\nGiv den bedst mulige service\nVi går ind for at præstere langt ud over forventningerne og give den bedst mulige service til vores kunder og hinanden.\nVi tror på, at det er vigtigt at passe på hinanden, og sørge for, at vi har det godt. Det er vigtigt for os, at vi altid respekterer hinanden, vores partnere og kunder.\nFør an, sammen\nVi tror på, at det er vigtigt at samarbejde og være innovative, så vi bliver ved med at være førende på markedet.\nSiden begyndelsen har Lebara været bygget på ærlighed, principper og et ønske om at give noget tilbage til vores fællesskab. Og lige meget hvad der sker, så leverer vi altid det, vi lover vores kunder.


Formand: Kamp om e-bøger fører til dannelsestab - Kristeligt Dagblad\nEn ny EU-dom sidestiller rettigheder til digitale bøger med fysiske bøger, hvilket kan få indflydelse på det danske bogmarked. Foto: Polfoto\nFolkebibliotekerne kan i dag kun udlåne cirka halvdelen af de e-bøger, der udgives, og det har konsekvenser for et lille sprogområde som det danske, mener Steen B. Andersen, formand for Danmarks Biblioteksforening. EU-dom kan ændre vilkårene på bogmarkedet\nI sidste uge vedtog EU-domstolen, at der principielt ikke er nogen forskel mellem udlån af en papirbog og udlån af en e-bog. Det kan få be-tydning for bogmarkedet i Danmark. Her er der nemlig stor forskel på digitale og fysiske bøger.\nBibliotekerne kan i dag ikke købe og udlåne e-bøger på samme måde, som de gør med papirbøger. Det skyldes særlige regler for ophavsret på e-bøger og betyder, at de kun har adgang til cirka halvdelen af den udgivne digitale litteratur.\nForlagene står på deres ret til at differentiere mellem salg af henholdsvis digitale og fysiske bøger med den begrundelse, at e-bogsmarkedet stadig er nyt og uforudsigeligt.\nMens kulturminister Bertel Haarder (V) foreløbig har taget EU-dommen til efterretning, byder biblioteksforeninger i Europa afgørelsen velkommen.\nDe håber, at den vil skubbe på en proces, der vil sikre, at biblioteker kan stille endnu flere e-bøger til rådighed og dermed leve op til deres forpligtelser i en digital tidsalder.\nDet handler nemlig om adgang til den danske litteratur og dannelsen af befolkningen. Det mener Steen B. Andersen, der er formand for Danmarks Biblioteksforening.\n”I dag udgives der cirka 100.000 danske titler om året og 15.000 e-bøger. Bibliotekerne kan købe og udlåne 6000-7000 e-bøger. Det er hovedsageligt forlagene, der holder deres e-bøger tilbage fra bibliotekerne, fordi de frygter, at det vil underminere deres salg.”\n”I Danmark er der en kraftig selektion i, hvilke e-bøger der kommer ud til bibliotekerne. Det er tendensen i mindre købekraftige og små sprogområder som det danske. Jeg bliver bekymret, når jeg taler med europæiske kolleger om dette. I Island har de på bibliotekerne kun fire islandsksprogede e-bøger. Der er under 10 i Rumænien.\n”Hvis vi skal passe på den danske litteratur, skal den findes et sted, og der skal være et marked for den, det gælder også e-bøger. Bibliotekerne står for cirka 10 procent af forlagenes omsætning. Især på den smalle litteratur og børnelitteraturen er bibliotekerne vigtige. Det er et vigtigt kulturpolitisk emne at sikre adgang til dansksproget litteratur i alle formater,” siger Steen B. Andersen.\nHan mener, at e-bogssituationen på bibliotekerne gør Danmark ekstra sårbar over for det globaliserede marked, hvor bogmastodonten Amazon dominerer og rykker ind i små lande, som for eksempel Island og måske Danmark snart.\n”Amazon er ikke interesseret i små sprogområder. De er, som forlagene, interesseret i at sælge bøger, og dem, der sælger bedst, er engelsksprogede og andre store sprogområder. Det er med til at skubbe e-bøger på små sprog ud, og i forvejen kan vi jo ikke udlåne dem alle.”\nHvad er den største udfordring for dansk litteratur set med dine øjne?\n”Det er tydeligt, hvor vigtig en rolle bibliotekerne har for den smalle litteratur, digte og lyrik og børnelitteratur, både i fysisk og digital form. Digte og lyrik skubbes ud af forlagenes kataloger og ned fra hylderne. Forlag er jo ikke filantropiske virksomheder, slet ikke Amazon. Hvis vi skal have en bredde i litteraturen, både hvad angår litteraturarven og den levende og nye, så er vi nødt til at sikre, at bibliotekerne har mulighed for at købe bøger i stor stil og udlåne dem, også e-bøger. Problemet er ikke, at litteraturen ikke er til rådighed, den er det bare ikke for bibliotekerne.”\nForlagene er bekymrede for, at det vil gå ud over deres omsætning. Er det ikke for-ståeligt?\n”Forlagene mener ikke, at de får den pris, de bør få, for e-bøgerne. De er især bange for, at de indgår aftale om en licens, der giver bibliotekerne mulighed for ubegrænset udlån af samme titel. Men det er ikke virkeligheden. Ligesom fysiske bøger har vi et køsystem og rettigheder til kun at låne samme e-bog ud et vist antal gange. Så jeg forstår ikke den bekymring.”\nVil EU-dommen, der ligestiller e-bøger og fysiske bøger, ændre noget i Danmark?\n”Nu har vi også fået det juridiske fundament på plads. Vi har allerede økonomiske modeller for udlån, så forhåbentlig kan vi nå frem til nogle nye aftaler med forlagene. Det bør være en fordel for alle. Borgerne får adgang til litteraturen, vi får sikret den litterære arv, løfter læselysten i befolkningen. Vi kan jo se, at antallet af lån på bibliotekerne stiger i disse år, fordi folk låner flere e-bøger,” siger Steen B. Andersen.\nHan håber, det ikke bliver nødvendigt at inddrage kulturministeren i sagen, men det kan blive en sidste løsning.\n”Jeg synes ikke, vi skal sidde og vente i hver sit hjørne. Vi, eReolen (bibliotekernes e-bogssystem) og forlagene må sætte os sammen og finde en løsning. Vi har modellerne. Alternativet er at tale med kulturministeren om, hvorvidt det så er nødvendigt med lovgivning. Det er der ikke tradition for, og det vil vi helst undgå. Men det vigtigste er at få historierne ud til danskerne.”\nBiblioteket som forsamlingshus\nGlem alt om e-bøger, her kommer den ægte vare\nBiblioteker bør kunne udlåne flere e-bøger end i dag, mener formand for Danmarks Biblioteksforening, Steen B. Andersen.


Dansk deltagelse i World Supersport næste weekend - MagaCin\nDansk deltagelse i World Supersport næste weekend\nUng dansker imponerer i WSSP\n13/09-2021 kl. 09:33\nHvis du er vild med motorsport på to hjul, og bliver ekstra begejstret når der er dansk deltagelse, så må du endelig rydde kalenderen i næste weekend.\nFor i de dage er det nemlig en rigtig god ide, at tune fjernsynet ind på næste afdeling af WSBK, der afvikles på Circuit de Barcelona Catalunya 17. – 19. September.\nMed danske deltagelse i Supersport klassen.\nDet bliver rigtig spændende at se WSBK kørerne give den gas i næste weekend, hvor Toprak Razgatlioglu som sejrede i Frankrig i øjeblikket er klassens førende med 370 point foran den regerende WSBK champ Jonathan Rea med 363 point.\nUng dansker imponerer\nMen i den kommende weekend er der også en særlig grund til at følge Supersport klassen, hvor danskeren deltager på yderst konkurrencedygtigt materiel.\nDet er blot Simon Jespersens anden deltagelse i WSSP klassen.\nMen den unge dansker som også deltager i det spanske mesterskab med stor succes, imponerede alle ved WSBK Pirelli Navarra Round 20. – 22. August, da han afløste den skadede Hannes Soomer hos Kallio Racing.\nSimon sikrede sig en 8. plads i løb 1, hvor han på et tidspunkt under løbet lå på tredjepladsen, og en 9. plads i løb 2, hvor han åbnede ballet med at tage føringen ved løbets start.\nAfløser Supersport klassens førende\n20-årige Simon Jespersen imponerede ved den lejlighed omgivelserne i så høj grad, at han i den kommende weekend afløser WSSP klassens førende Dominique Aegerter hos Ten Kate Racing Yamaha.\nSimon Jespersen har faktisk gjort sig så bemærket, at danskerens deltagelse i den kommende weekends WSSP løb har fået spalteplads på WSBK’s hjemmeside, og både WSBK og Ten Kate Racing har ligeledes offentliggjort danskerens deltagelse i den kommende weekends WSSP race på sociale medier.\nNogle af os har desværre ikke mulighed for et hurtigt smut til Catalunya i den kommende weekend.\nMen du kan bide dig selv i øret på, at fjerneren her på matriklen begge dage er reserveret til roadracing.\nOg i den kommende weekend bliver World Supersport klassen fulgt med større interesse end Superbike.\nNogle af vores læsere husker måske dengang danske Robin Harms kæmpede indædt om de forreste placeringer på Philip Island i WSSP klassen.\nDet var underholdning i verdensklasse, og vi krydser fingre for, at talentfulde Simon Jespersen formår at sætte et solidt aftryk i den kommende weekends WSSP race.\nOg vi ville slet ikke være kede af, hvis det lykkes Simon Jespersen at sikre sig et permanent sæde i WSSP.\nFor dem som har lyst, er det muligt at følge Simon Jespersen på sociale medier, hvor man selvfølgelig er velkommen til at anerkende indsatsen samt yde lidt opbakning.\nMotorsport Supersport WSBK


Transportarbejdere fra hele verden fordømmer Atlantic Airways' nådesløse fyring af to ansatte - Fagbladet Luftfart\n21. december 2021 25. juni 2019\nFyringen af to medarbejderrepræsentanter i Atlantic Airways vækker international opsigt. Både det Europæiske Transportarbejder Forbund, ETF, og det Internationale Transportarbejder Forbund, ITF, udtrykker i en støtteerklæring sympati med de fyrede og deres kollegaer. Imens får deres arbejdsgiver, Atlantic Airways, et moralsk drag over nakken.\n»ETF og ITF fordømmer selskabets udemokratiske og primitive metoder for at undvige forhandlinger om en overenskomstaftale for de kabineansatte. Sådanne vidtrækkende handlinger bør ikke finde sted i moderne luftfart, hvor sikkerhed og høje sociale stander er absolut essentielle,« står der i støtteerklæringen, som er underskrevet af ETF’s formand, Frank Moreels.\nLedelsen i Atlantic Airways fyrede onsdag i sidste uge formanden og næstformanden i de kabineansattes medarbejderforening, Súlan. Fyringerne kommer efter, at de ansatte i efteråret 2018 stemte for at blive en del af FPU. Siden har personalet forgæves forsøgt at få selskabet i dialog om en overenskomst.\nFyringerne er ifølge medarbejdernes fagforening, FPU, sket uden beviser, for de påstande, som ledelsen lægger til grund for afskedigelserne.\n»Atlantic Airways og den færøske arbejdsgiverforening har gjort alt for at undgå disse forhandlinger, og de ønsker ikke at forhandle med FPU. Nu er processen kulmineret i en uacceptabel fyring af to fagforeningsrepræsentanter uden grund,« skriver ETF-formanden.\nDen nordiske model – der herhjemme også kendes som den danske model – hvor arbejdsgiver og arbejdstager på lige vilkår for at forhandle overenskomst, er et forbillede i store dele af Europa. Derfor trækker fyringerne i Atlantic Airways overskrifter langt ind i det europæiske faglige system:\nBør respektere menneskerettigheder\n»Enhver arbejder har ret til at organisere sig, som han eller hun ønsker. Til det har arbejdsgiver intet at sige. At gå så vidt som at fyre medarbejdernes repræsentanter for at undvige forhandlinger er både ulovligt og uacceptabelt,« skriver ETF-formanden.\nBåde ETF og ITF tilkendegiver deres støtte for kabinemedarbejdernes fagforening, FPU’s, videre arbejde for rimelige arbejdsvilkår, og vil skubbe på for at de to fyrede bliver genansat.\n»Hvis det statsejede Atlantic Airways ønsker at blive betragtet som et seriøst og respekteret luftfartsselskab i Europa og resten af verden, burde de starte med at respektere menneskerettighederne,« slutter Frank Moreels støtteerklæringen fra ETF og ITF.\nETF repræsenterer på tværs af 41 lande 5 millioner transportarbejdere.\nAtlantic Airways er blevet kontaktet for en kommentar til kritikken. Selskabet er ikke vendt tilbage ved artiklens udgivelse, men har tidligere afvist, at fyringerne har noget at gøre med de ansattes ønske om at stå i FPU og forhandle overenskomst. Selskabet har imidlertid ikke evnet at dokumentere denne påstand.\nKategorier Luftfart - fremhævet, Luftfart - nyheder, Luftfart - nyhedsbrev, Luftfart - topnyhed, LuftfartNuTilFPU Tags Atlantic Airways Indlægsnavigation


Home / Inspiration / Romantisk slotsbryllup med overnatning\nDrømmer du om et romantisk slotsbryllup, hvor I kan føle jer adelige for en aften? Om at holde bryllupsmiddag i en smuk gildesal ligesom i gamle dage? Om at festen skal vare til den lyse morgen, og ingen behøver køre hjem? Så skal I holde jeres bryllup på et gammelt gods, slot eller herregård, hvor både I og gæsterne kan overnatte efter brylluppet. Du har måske allerede søgt efter slotsbryllup på Fyn, Sjælland, eller i Jylland, med vi har et andet forslag, nemlig Langeland!\nHold bryllup midt i det H.C. Andersen kaldte ”Danmarks have”. Langeland er måske ikke det sted du først tænker på at holde bryllup, men læs videre, for dem, der bevæger sig over til øen, vil få øjnene op for de fantastiske omgivelser, og se, at det er hele turen værd. På Langeland ligger for eksempel Skrøbelev Gods, som blev bygget i 1669, midt i den aristokratiske og ekstravagante periode. Det prægtige gods danner de perfekte rammer for et imponerende og romantisk bryllup. Selvom godset har ligget her længe, er det i dag et moderne hotel med jacuzzi og mange andre luksuriøse faciliteter. Godsets brudesuite er smagsfuldt indrettet, med kuppel i stuk og lysekrone i loftet, inspireret af st. Peters Kirken i Rom, og med smukke stukkanter langs siderne.\nGodset er blevet fuldstændig renoveret og er blevet forandret til et romantisk hotel, hvor gæster fra nær og fjern kan nyde de smukke og historiske omgivelser. ”Vi kan tilbyde dig den perfekte ramme for et romantisk slotsophold og herregårdsophold – hvor du kan få et romantisk hotelværelse med spa på værelset, det være sig til bryllup eller fest i de elegante selskabslokaler, firmafest, kursus & konference eller et luksus eller romantisk weekendophold med familie eller et afslappende ophold med gode venner.” Fortæller godsets direktør, Claus Agerskov.\nSkrøbelev Gods er et ualmindeligt sted med en afslappende atmosfære, der har alle ingridienserne til et romantisk bryllup og fest. Faktisk skulle man tro, at stedet var skabt til bryllupper, for lige på den anden side af voldgraven ligger den traditionelle landsbykirke. Der er endda egen kirkeindgang, der ofte benyttes ved bryllupper på godset. ”Fra kirken går du over den hvide bro ved voldgraven og ind i festsalen. Her har du også mulighed til at få en rød løber lagt ud op til festsalen – noget mere romantisk findes der vel ikke” siger Claus Agerskov, og vi giver ham helt ret!\nSkrøbelev Gods byder på både klassisk romantik og rustik landidyl. Der er nemlig også en gammel lade til bryllup. Du kan vælge mellem at holde festen i Riddersalen med prismelysekroner eller i den rustikke lade med de fantastiske glødepærer. Uanset om I foretrækker et ladebryllup eller bryllup inde på godset, finder I det på Langeland. Du kan læser mere om Skrøbelev Gods HER.


Örebro mest populære attraktioner er Gustavsviks bad, som også er en af Sveriges mest besøgte turistattraktioner af. Dyk ned i en af de puljer, og stå ansigt til ansigt med en haj. Kast dig selv udfører wild water rapids, teste det over 100 meter lang vandrutschebane, eller tage det roligt i vattenleklandet. Fortsæt til Europas største indendørs leg og Play Buslandet med spændende klatrestativer, kæmpe kugle pit, tunneler og spændende piratskib.\nÖrebro har mange attraktioner, men den største er nok selve byen. Den fredede by med slottet, omgivet af Svartån, promenader, parker og statelige gamle bygninger glæde både besøgende og beboere.\nDen tidligere kongelige palads er i dag residens for guvernøren, men også en åben stue palads af udstillinger, ture, restaurant, butik, konferencer, messer og andre arrangementer. Den ulige spøgelse er også at fortælle dig om, hvilket sker på den årlige spökvandringarna løbet af sommeren og i allhelgonatid. Andre store attraktioner omfatter udendørs arv center, skabt af gårde, der er blevet flyttet fra byens centrum og City Park, stemte som en af Europas smukkeste.\nVandtårnet Svampen er en klassisk Örebro Profile byde på eksperimenter på vand for hele familien og en dejlig udsigt. En fantastisk udsigt, kan du også fra de 100 meter høje Kvarntorpshögen udenfor Kumla. Her har du en gammel losseplads forvandlet til Sveriges fedeste skulpturpark.\nKlik på Book online og reserve et Örebro pakke i dag. Sommerens store erfaring behøver ikke koste mere end blot 1500 SEK for hele familien.


Den årlige begivenhed. En af dem. | Hos Mommer\nHerligt, at du så kort tid efter operationen er i form til både at køre bil og gå til generalforsamling/vinsmagning! Jeg har sagt det før – nu siger jeg det igen – du er en sej kvinde 🙂\nKommentar af bedstesblog — 15. januar 2014 @ 16:45\nJeg skrev nu ikke indlægget for at blive skamrost, men det skal da ikke forhindre mig i at labbe dine ord i mig med stor glæde 🙂\nKommentar af Ellen — 15. januar 2014 @ 18:42\nHvordan kunne du køre bagefter 😉\nKommentar af Lene — 15. januar 2014 @ 17:03\nGennem alle disse mange år med vinsmagninger, har jeg nøjedes med stort set kun at smage og ikke drikke vinene. Jeg indtog med garanti ikke mere end 1½ glas over 3½ time 🙂\nAlternativet har været ikke at kunne deltage, fordi offentlige transportmidler om aftenen mellem mit gamle arbejde og hjem reelt er ikke-eksisterende.\nKommentar af Ellen — 15. januar 2014 @ 18:46\nDet lyder vel nok hyggeligt. Dejligt, du kunne deltage.\nKommentar af betty — 15. januar 2014 @ 18:57\nDet er altid hyggeligt – jeg ville have været ked af at skulle have meldt fra 🙂\nKommentar af Ellen — 15. januar 2014 @ 19:30\nGodt gået Ellen.. 🙂 det lyder også som et arrengement der SKAL vælges, hvis det overhovedet er muligt.\nKommentar af IngeInge — 15. januar 2014 @ 19:14\nAbsolut … og tak 🙂\nKommentar af Ellen — 15. januar 2014 @ 19:31\nDejligt at du kunne køre selv så kort tid efter operationen, det er virkelig godt gået – og skønt at du også vandt en superb vin. Jeg ønsker jer velbekomme.\nKommentar af Stegemüller — 15. januar 2014 @ 19:49\nDet var skønt – begge dele 🙂 – tak!\nKommentar af Ellen — 15. januar 2014 @ 21:03\nIh, jeg har også været på arbejde i dag – i Dr Byen.\nHvor er det godt at høre, at du kunne køre selv, det er trods alt en lang strækning, så du kunne deltage i det strålende arrangement.\nKommentar af Kisser — 15. januar 2014 @ 20:07\nJeg håber du havde en lige så god oplevelse som jeg havde 🙂\nKommentar af Ellen — 15. januar 2014 @ 21:04\nDen der tallerken ligner nogle af de ting, min datters svigermor Maria Jesus Mendaña havde med til brylluppet, uhm, der ser lækkert ud. Og mht Rioja: vin er jo lokalt bundet op på den mad, der serveres, ikk’? Så derfor har jeg altid nydt Rioja til spansk krydret mad, ligesom prins Henriks vin smager utroligt godt til cassoulet’ter og anden kraftig mad fra Cahors-kanten.\nHar du forøvrigt set, at blandt Kjær og Sommerfeldts champagner og mousserende vine findes både en Aubry og en Anna? Jeg ville notere det til konfirmationen.\nKommentar af AagePK — 15. januar 2014 @ 20:09\nDu har jo helt ret, men de første to rødvine smagte vi, inden vi begyndte at spise, og det var den allerførste, jeg i den grad faldt for – til min egen store overraskelse. Den blev selvfølgelig ikke dårligere af, at der kom mad på, så at sige.\nEj, hvor sjovt! Hvordan pokker skal jeg lige huske det om føje år? Bortset fra, at de nok ikke skal konfirmeres, men så skal der nok holdes en 18-fødselsdag, kunne jeg forestille mig … men det er 10 år, jeg skal huske det i! Kan du ikke sende mig en mail til den tid? 🙂\nKommentar af Ellen — 15. januar 2014 @ 21:08\nDu gør lige som jeg ville gøre: køber nogle flasker af hver og gemmer, efter at have talt med en sommelier om opbevaring. Til datterens bryllup havde vi en flaske Madeira 1986 til datteren og en 1980 til Enrique, og de blev nydt til den af moderen hjemmebagte kramsekage.\nJeg har da også en 1975 portvin til guldbrylluppet, ikk’? Og til datterens konfirmation en dobbelt-magnum, Chateau la Croix de Breuil 1986, de holder bedst i store flasker.\nKommentar af AagePK — 16. januar 2014 @ 0:33\nAltså: vi havde, konfirmationen er længe overstået! 🙂\nKommentar af AagePK — 16. januar 2014 @ 0:34\nJeg nåede lige at tænke, at hun da må have været en meget ung brud 😉\nDesværre har vi ikke mulighed for at opbevare vin under optimale forhold 😦\nKommentar af Ellen — 16. januar 2014 @ 7:49\nBunden af klædeskabet i soveværelset eller gæsteværelset er godt nok i de fleste tilfælde, bare spørg en sommelier.\nKommentar af AagePK — 16. januar 2014 @ 9:15\nDer er godt nok en nogenlunde ens temperatur året rundt, mørkt er der selvfølgelig også … og det koster ikke at spørge. Det ville bare være superærgerligt, hvis de var gået fløjten, for jeg så godt, hvad den Aubey kostede!\nKommentar af Ellen — 16. januar 2014 @ 11:09\nhttp://vininformation.dk/vinopbevaring Hvis du så vil være lidt mere sikker, kan du jo hos vinhandleren få en flamingo-emballage, der passer til flasken. Den er normalt til transport, men vil da også være fin til langtidsopbevaring. Ellers må du til vi9.dk, de opbevarer vin i gamle bunkers i Kbh.!\nKommentar af AagePK — 16. januar 2014 @ 14:36\nDet er fint, men hvis ikke forhandleren vil give mig noget, der ligner en garanti på, at skidtet er drikkeligt om 11 år, så dropper jeg det igen 🙂\nKommentar af Ellen — 16. januar 2014 @ 18:13\nMUMS det lyder godt og jeg er fristet til at give mine medbloggere ret – du er en sej kvinde med mod på livet!. Jeg tror også, at du er den person, der siger at dit glas er halvt fyldt og ikke at det er halvt tomt (hvis man kan sige det på den måde).\nKommentar af marianne bentzen — 15. januar 2014 @ 21:10\nDet var sødt sagt … men jeg er såmænd ikke den fødte optimist; tværtimod er jeg lidt af en ‘bekymrer’ – ikke på egne, men på andres vegne.\nAlt dette kræftpjat har dog fået mig til at se tilværelsen i et andet lys, og jeg besluttede med det samme, jeg fik diagnosen, at jeg ville få mest muligt ud af livet (uanset hvor lang tid jeg måtte have tilbage af det) og at jeg IKKE ville blive en klynker eller sortseer og dermed en pest for mine omgivelser. Eller mig selv 🙂\nKommentar af Ellen — 15. januar 2014 @ 21:16\nDet ER godt klaret at kunne deltage i vinsmagning m.v. i egen bil så hurtigt efter operationen. Det er at opfatte som ros, ikke skamros, hverken i ny eller gammel betydning. Det lyder som en ualmindelig pragtvin fra Gardasøen du har fået fingre i. Hvad skal ledsage den? Hvis champagnerne nævnt herover købes nu (hvis de altså er holdbare nok) går det vel med at huske dem. Sjov ide er det så sandelig.\nKommentar af Jørgen — 15. januar 2014 @ 21:20\nOkay, så vil jeg glad takke for rosen – både fra dig og andre 🙂\nJeg ved ikke, hvad vinen skal drikkes til – udover, at det med største sandsynlighed bliver noget italiensk, da jeg i er lige så begejstret for for det italienske køkken som for de italienske vine.\nJeg ved ikke meget om champagner og derfor heller ikke, om de kan holde i 10-11 år, men det har man jo lov at spørge Kjær & Sommerfeldt om – for ja: det er en rigtig sjov ide.\nKommentar af Ellen — 15. januar 2014 @ 21:26\nHe he, du er altså ikke nem at slå af pinden! Bliver du aldrig træt?\nKommentar af Fruen i Midten — 16. januar 2014 @ 10:34\nOkkejo, Frue – mit søvnbehov er steget med et par timer siden før kræftdiagnosen. Men mentalt er jeg nok svær at køre i sænk 🙂\nKommentar af Ellen — 16. januar 2014 @ 11:10\nDet mentale er jeg med på 😉 Det var også det rent fysiske, jeg tænkte på. Alene narkosen, synes jeg, giver behov for en ekstra morfar i en periode. Sådan har både jeg og Gemalen (som er i væsentlig bedre form end jeg) i hvert fald haft det, når vi har været under kniven med dit og dat.\nKommentar af Fruen i Midten — 16. januar 2014 @ 11:25\nDet forstår jeg godt, jeg har bare ikke været yderligere træt efter narkosen/operationen, men det skyldes sikkert, at overliggeren var placeret højt i forvejen og jeg er/var kanontræt pga. kemoen. Især den sidste omgang med Taxoteren trak en del tænder ud 🙂\nKommentar af Ellen — 16. januar 2014 @ 11:40\nMaden ser ganske dejlig ud, og det lyder også til, at vinen var aldeles passende.\nDet må være hyggeligt at komme tilbage og blive lidt opdateret på kollegernes gøren og laden. Og når du er med i vinklubben, kan det nok bedre blive ved, end hvis du bare “kom forbi”.\nKommentar af conny — 16. januar 2014 @ 16:01\nDet var godt altsammen.\nDet er helt rigtigt: det bliver meget nemmere at holde det sociale element ved lige, for jeg ville ellers nok ikke ‘lige komme forbi’ Hørsholm 🙂\nKommentar af Ellen — 16. januar 2014 @ 18:14


Udeskole er mere end bare frisk luft.\nNår man hører ordet udeskole tænker man først på, at man tager skolen med udenfor - og det er for så vidt også rigtigt. Det er dog langt mere end bare dét, at flytte klasselokalet udenfor. I dette skoleår fordyber indskolingen sig en til to gange om måneden i et bestemt emne en hel dag, og gerne et emne vi kan opleve på egen krop, og ikke ‘bare’ i en bog. Det er et emne der gerne kombinerer fagene på kryds og tværs, så eleverne oplever at fagene også kan arbejde sammen.\nVi har haft en hel skoledag, hvor indskolingen skulle ud i naturen og finde blade, bær, grene osv. og tage med tilbage i skolen, hvor de skulle skrive og male med det. En sådan dag lægger bl.a. fokus på, hvorfor det er vigtigt at huske vores natur og hvad man kan bruge den til. En meget stor bonus ved sådan en dag, er at eleverne lærer på en anderledes måde, end de ellers gør i hverdagen.\nI en klasse med 20 elever, sidder der 20 elever, der ‘shiner’ på hver deres måde, og som lærer på forskellige måder. Det betyder, at der sidder nogle, der lærer bedst ved f.eks. at få deres ny-indhentede viden ned gennem fingrene og ud på papir, eller som lærer bedst ved kreativ udfoldelse. Vi kan sagtens som lærere, lave varieret undervisning og tilgodese de forskellige elever, men en lille ændring, som at gå ind i et andet rum eller gå udenfor, kan have en enorm indflydelse på indlæringen hos alle eleverne.\nNår vi har udeskole, flytter vi os ikke kun ud på skolens naturgrund, selvom at vi er så fantastisk heldige at have den dejligste skov og sø, lige ude foran vores dør. Nej, vi rykker også undervisningen ud i samfundslivet, og ud hvor ‘virkeligheden’ foregår. Det er vigtigt, at det vi lærer vores elever, både har en kobling til den nære verden, som er den verden der er omkring dem, men også trække stregerne helt ud til den store verden. Og hvorfor er det vigtigt? Det er vigtigt, fordi det skal give mening for dem. Det de lærer, skal give mening i ‘den virkelige verden’, og hvordan oplever de bedst det? Man tager dem med ud i ‘den virkelige verden’.\nEndnu en fantastisk bonus ved at hoppe på bussen med eleverne og kører ud i verden, er også at de lærer en masse om opførsel og færden. De lærer, hvordan man skal være uden for skolens grund, de lærer hvordan man skal opføre sig i andre sammenhænge og de styrker deres sociale bånd, ved at få de oplevelser sammen.\nSumma summarum, så er udeskolen med til at:\nstyrke de forskellige elevers indlæringsformer\ngive os muligheden for at gå helt i dybden med et emne uden afbrydelser\nforbedre og styrke de sociale relationer\nlære eleverne om verden,\nVi her på Astrup-Sønderskov Friskole, er store fortalere for udeskole, og vores elever er mindst lige så vilde med det som vi er.\nRikke og Marie\nKlasselærere for 0.-2. klasse


Europa League Finalen 2021: Se Villarreal - Manchester United Online Live Stream\nSe Villarreal VS Manchester United LIVE STREAM\nVillarreal – Manchester United kan live streames online den onsdag den 26. maj 2021 kl 21:00.\nHvis du er i Danmark kan du se Villarreal – Manchester United hos eurosport.\n– Rene Andersen 26. maj 2021 kl 21:00\nSe Europa League-finalen mellem Villarreal og Manchester United med live stream. Der er ikke længere nogle grunde til at se fodbold i TV, da det er både bedre og billigere at se live streame fodbold online.\nDer venter en meget spændende Europa League-finale onsdag aften. Storklubben Manchester United ville selvfølgelig hellere spille i Champions League-turneringen, men en Europa League-finale må alligevel kunne motivere de store stjerner.\nFor Villarreal er det klubbens største kamp nogensinde. Selvom de tidligere har hørt til i den absolutte top af spansk fodbold, så har klubben aldrig nogensinde været i en stor europæisk finale.\nKampen spilles på Stadion Energa Gdansk i det nordlige Polen, og for en gangs skyld, så kommer der tilskuere til kampen.\nDe polske myndigheder har bekræftet, at de tillader op til 25 % af stadionets kapacitet. Derfor kan vi se frem til en Europa League-finale foran små 10.000 tilskuere.\nDet er selvfølgelig langt fra optimalt, men omvendt gør 10.000 fans en stor forskel sammenlignet med et tomt stadion.\nSe Europa League-finalen mellem Manchester United og Villarreal online med live stream!\nEuropa League vil betyde alt for Villarreal\nSelvom Villarreal er en relativt kendt klub med mange flotte præstationer bag sig, så skal man huske på, at klubben faktisk ikke er ret stor.\nDer bor omkring 50.000 indbyggere i byen, som i mange år er blevet holdt kørende af en lokal rigmand.\nPå trods af klubbens størrelse, så har de været i stand til at samle en meget stærk spillertrup, og med Unai Emery som træner, så har de en Europa League-ekspert.\nVillarreal vandt Intertoto Cup i både 2003 og 2004, men derudover har de aldrig nogensinde vundet et trofæ.\nDeres største præstationer er La Liga-sølv i 2008, mens de også nåede Champions League-semifinalen i 2006, hvor et brændt straffespark imod Arsenal kostede dem en finaleplads.\nVi bør se et toptændt Villarreal-hold, som har muligheden for at skrive sig ind i historiebøgerne.\nDet er værd at huske på, at træner Unai Emery har været i fire Europa League-finaler i løbet af de seneste otte år.\nHan vandt turneringen tre gange på stribe sammen med Sevilla, mens han dog tabte finalen i 2018 som Arsenal-manager imod Chelsea.\nManchester United skal have styr på defensiven\nManchester Uniteds økonomi er langt større end Villarreals, hvorfor de selvfølgelig også har en stærkere spillertrup.\nDet er dog langt fra sikkert, at holdet med de bedste spillere nødvendigvis vinder kampen. Manchester United har i mange år haft stærke spillere, men de har aldrig for alvor bidt sig fast i europæisk fodbold.\nMens de har en ganske potent offensiv, som dirigeres af Bruno Fernandes, så er defensiven meget hullet.\nDavid De Gea er langt fra sit tidligere niveau, og midterforsvaret har efterhånden været et problem i mange år.\nSelvom Harry Maguire har været genstand for meget kritik, så er det stadig et problem, at han er ude med en skade.\nMan Utd har nemlig indkasseret et hav af mål på det seneste, og de kan faktisk få det svært imod et stærkt organiseret Villarrea-hold.\nHvornår kan man se Europa League-finalen Villarreal – Manchester United live stream?\nEuropa League-finalen 2021 Villarreal – Manchester United kan live streames onsdag den 26. maj kl. 21.00.\nHvornår kan man se Villarreal – Manchester United live stream?\nDu kan se Villarreal – Manchester United hos Eurosport


Michelin åbner nyt innovationscenter - Michelin Nordic AB\nMichelin åbner nyt innovationscenter\nma, sep 26, 2016 11:45 CET\nMichelin har netop klippet snoren til en central del af selskabets to mia. kroners investering i sit forsknings- og udviklingscenter i Ladoux, Frankrig. Det nye innovationscenter bliver en drivkraft i selskabets innovationsstrategi og er en del af Michelin Technology Center.\nSiden 1955 har Michelin Technology Center været maskinrum for dækkoncernens innovation, forskning og udvikling. På verdensplan arbejder over 6.000 ansatte med fremtidens produkter og services fra den franske dækgigant. Godt halvdelen af dem i Michelins globale teknologicentrum i Ladoux, Frankrig, hvor de netop har taget første del af et nyt to mia. kroners innovationscenter i brug. Byggeriet er med sine 67.000 m2 den største bygning i Rhône-Alpes-Auvergne regionen.\n- Investeringen i at udbygge vores R&D faciliteter i Ladoux sker for at øge vores innovationspotentiale. Centeret vil styrke Michelins globale førerposition ved at udvikle dækløsninger og –tjenester og møde udfordringerne inden for mobilitet. Samtidig vil udbygningen bidrage til, at vi når i mål med vores ambitiøse COP21 mål om at reducere vores CO2-udledningen med 20 pct. i 2030, siger Vincent Pinot, managing director for Michelin i Norden.\nDe øvrige dele af udbygningen af Michelins teknologicenter i Ladoux vil stå færdig i 2018. Til den tid råder Michelin over et af verdens mest højteknologiske R&D miljøer, hvor alle forsknings- og udviklingsdiscipliner er samlet og samarbejder på tværs med selskabets innovationsprogrammer.\nTeknologicenteret i Ladoux er et topsikret område, som gemmer på helt centrale projekter og idéer fra folkene i Michelins Group R&D. Hele 72 pct. af alle dæk udviklet af Michelin kommer fra centeret i Frankrig, som hvert år producerer 15.000 prototyper.\nUd over Ladoux har Michelin innovationscentre i USA, Brasilien, Thailand, Indien, Kina, Japan og Schweiz.\nMichelins Ladoux site samler alt inden for design, forskning og udvikling af højteknologi og højperformance dæk, herunder:\nUdvikling af materialer til dækkomponenter\nDesign af dæk\nProduktion af prototype gummiblandinger\nDesign og produktion af prototype støbeforme\nProduktion af prototypedæk\nAfprøvning, målinger og tests i maskiner og på bane\nLogistik omkring køretøjer og vedligehold\nSimulation, analyse og måleopgaver\nMichelin dæk Ladoux


Home Equity lån-hvordan at Zero out kreditkort gæld – carstenjensenhjemmeside.dk\nUdgivet den oktober 7, 2019 af Francisco Turner\nMillioner af amerikanere er op til deres ører i gæld. De kæmper hver måned bare for at opfylde den mindste betaling, som bare forlænger gælden. Kreditkort har høje finansierings gebyrer. Derfor er det vanskeligt at betale ned saldi. I de fleste tilfælde dækker minimumsudbetalingen knap nok finansieringsomkostningerne. Det gør det vanskeligt at reducere kreditkortets saldo.\nEn tilgang til at eliminere eller reducere gælden indebærer erhvervelse af en konsolidering af gælden lån. Selv om konsolidering Vip Banks af gælden lån vil ikke mirakuløst eliminere din gæld, disse lån gør er muligt at reducere din gæld hurtigere.\nI 2005 var værdien af hjemme kapital i USA $11.300.000.000.000. Andelen af ejerbolig i 2005 var 69% lidt fra rekord 69,2% i 2004. Næsten 124.000.000 amerikanere ejer deres eget hjem. Der er masser af penge til rådighed til at låne.\nHvis du får en konsolidering af gælden lån, alle dine kreditsaldi er blandet ind i et lån. Desuden har gældskonsolidering lån rimelige rentesatser. Dette giver dig mulighed for at blive gældfri inden for et par år.\nDer er forskellige måder at opnå en konsolidering af gælden lån. Personer med god kredit kan kvalificere sig til en personlig konsolidering af gælden lån. Hvis du ejer et hjem, kan det være muligt at få godkendt til et hjem egenkapital lån. Boliglån er ideelle, fordi satserne er lave og de fastsatte vilkår. Normalt, boligejere er i stand til at tilbagebetale pengene i fem til syv år-nogle gange mindre.\nBare pas på, at hjem egenkapital ikke automatisk gå op hver måned som nogle ville have du tror. Flere faktorer langt ud over din kontrol bestemme værdien af dit hjem. Bare inden for de sidste seks måneder eller deromkring værdien af boliger i nogle dele af landet faldt med 10% i en måned.\nFør du får et hjem egenkapital lån bør du vide disse kendsgerninger.\n• De er sikret ved et andet tillidshverv på dit hus.\n• Hvis din finansielle situation ændrer dit hjem kunne være i fare for afskærmning.\n• At skulle foretage to betalinger på dit hjem kan være en masse finansielle belastning.\n• En masse skruppelløse långivere kunne pleje mindre.\n• Hold øjnene åbne for, hvad det lokale boligmarked gør. For nylig oplevede mange områder en 10% nedgang i værdier i en måned forårsager mange husejere til at skylde mere end deres hjem var værd.\nDet er vigtigt at bruge midlerne klogt og låne kun, hvad du har råd til at Payback. De fleste amerikanere, der bruger deres hjem egenkapital til at betale deres kreditkort gæld nægter at ændre deres vaner og livsstil, og faktisk se deres nul-balance kort som en invitation til at gå shopping-foreholde cyklussen.\nFør du sætter dit hjem i fare med en anden pant forstå risiciene. Udforsk alle mulighederne. Bare fordi et hjem egenkapital lån til konsolidering af gælden synes så let at gøre og let at få, gør det ikke det rigtige valg for dig. Tryk ikke på EASY-knappen.\nForrige indlægForrige Betydningen af mobiltelefoner!\nNæste indlægNæste Hvordan skaber man en succesfuld forretning?


Universitetsstuderende, der Binge Drink siger, de er gladere - sundhed - gaylleida.net\nUniversitetsstuderende, der Binge Drink siger, de er gladere\nSåkaldte "høj status" og socialt magtfulde kollegium børn er mere tilbøjelige til at engagere sig i druk end deres mindre velhavende, mindre-tilsluttede, lavere status jævnaldrende, ny forskning viser. Men lavere status studerende, der binge på alkohol siger, at de er mere "socialt tilfredse" med deres college erfaring end deres ikke-binge-drikker kammerater.\nHvad dette betyder, siger efterforskere, er, at på campusser, hvor druk er et problem, de studerende, der er hvide, velhavende, lige, mand eller broderskab-initieret er langt mere tilbøjelige til at drikke på over 4-5 drikkevarer på en pop end dem, der er dårligere, ikke-hvide, kvindelige, bøsser, eller uden forbindelse med frat system.\nHøjere status studerende blev også anset for at være konsekvent mere tilfredse med deres kollegium sociale liv end lavere status studerende.\n"Undersøgelsen viser, at hvis du ønsker at forstå kollegium druk, er du nødt til at forstå, at universitetsstuderende reagerer på det lokale campus sociale situation," sagde undersøgelse ledende forfatter Carolyn Hsu, lektor i sociologi og stol i Sociologisk Institut og antropologi ved Colgate University i Hamilton, NY "[Og] på campusser med et vedvarende højt druk, studerende engagere sig i druk, fordi druk er forbundet med høj status og med social tilfredshed."\nHsu og hendes kolleger er planlagt til at drøfte disse og andre relaterede fund mandag på den amerikanske Sociological Associations årsmøde i Denver.\nForfatterne ankom til deres analyse baseret på svar på en undersøgelse 2009, som blev afsluttet med næsten 1.600 studerende indskrevet på en enkelt liberal kunst kollegium beliggende i det nordøstlige USA.\nBinge drinking blev defineret som at drikke fire drikkevarer (for kvinder) eller fem drikkevarer (for mænd) i løbet af en enkelt session mindst én gang inden for en periode på to uger. Sixty-fire procent af undersøgelsens deltagere betegnes som binge drikker.\n"[Men] vi virkelig ikke ønsker take-home budskab i denne forskning til at være," Studerende, det er et rimeligt valg at drikke - det gør dig gladere, "Hsu understreget. "Vi ønsker at gøre det klart, at vi mener, druk er et virkelig farligt og i sidste ende selvdestruktiv adfærd, og at en social magtstruktur, der fremmer det er en dårlig ting," sagde hun.\n"Målet med vores undersøgelse er at hjælpe dem, der ønsker at sænke druk satser at være mere effektive på deres job," Hsu forklaret. "Vi ønsker også at give de studerende, der har ikke rigtig lyst til binge drikke, men har lyst til det er" ting at gøre '. "\nFor sin del, Jeffrey Parsons, en afhængighed ekspert og professor i psykologi i psykologi departementet Hunter College i New York, foreslog, at det, der er på spil her er "gruppepres på sit fineste."\n"College kan repræsentere en meget stressende periode i livet for en ung person," bemærkede han. "Nye ansvarsområder, mindre forældrenes overvågning, og mere afhængighed og behov for gensidig støtte. Som et resultat, er det ikke overraskende, at studerende, der flygte fra dette pres gennem druk kan rapportere at være gladere," påpegede han.\n"På kort sigt," Parsons fortsatte, "drikke kan føle sig som en effektiv coping mekanisme. [Og] denne undersøgelse tyder på, at druk hjælper mere marginaliserede elever føle, at de passer ind," i betragtning, at populariteten og lovligheden af at drikke gør det en nem og attraktiv aktivitet, "særligt til universitetsstuderende, der kan føle utilfredse med deres college erfaring."\nTilføjede dog, Parsons, at "det, der er særligt smerteligt om disse resultater er, hvordan marginaliserede elever i denne undersøgelse synes at drage størst fordel af druk, med hensyn til deres sociale tilfredshed. Dette mig tyder på, at universitetsområder skal gøre mere for at forbedre campus klima for disse studerende. "\nAlle sagt, Parsons advares om ikke at gøre for meget af undersøgelsens resultater.\n"Dette er en enkelt undersøgelse, udført på en privat liberal kunst universitet. Resultaterne kunne være meget anderledes på et mere offentligt universitet, eller en, der først og fremmest er en pendler campus, hvor" campus life «er ikke så vigtigt som det er, når de fleste studerende bor på campus, "bemærkede han.\nOg "det er muligt at der er andre faktorer, ikke vurderes af forskerne, der fører en til både binge drikke og være tilfredse med deres college erfaring," Parsons tilføjet. "Så selv om det er en meget interessant stykke forskning, denne type undersøgelse vil skulle blive gentaget på flere-forskellige colleges for at føle sig trygge resultaterne er generaliseres."\n• Hos amerikanske gymnasier, Binge Drinking er stigende\n• Binge Drinking Kan Boost blodtryk hos unge mænd\n• 1 ud af 5 gymnasieelever Binge Drinks: Undersøgelse\n• Binge Drinking Fælles Blandt amerikanske kvinder, piger: CDC\n• For nogle par, Binge Drinking er rutine\n• Pot Kan Blunt Skader af Binge Drinking\n• '21 Til 21 ': en dødbringende Binge Drinking Ritual på universitetsområder\n• Binge Drinking Sætter hjernen, og livet selv, at Risk\n• Immersion Beats Classroom til mastering et fremmed sprog: Undersøgelse\n• Brandmænd kan blive udsat Højere risiko for blærekræft\n• Søvnproblemer Forbundet med Arytmier\n• Sådan Find Trigger Points til skulder\n• Iskias & Hip Pain\n• Tea Tree Oil Produkter til Forkølelse\n• Sådan mindske risikoen for astma\n• Organisk elektrolyt Drinks\n• Hvordan man behandler brystet overbelastning & Cold\n• Sådan diagnosticere Shingles


Det populære kunst & designmarked NEU vender tilbage – appetize.dk\nHjemBrug din byDet populære kunst & designmarked NEU vender tilbage\n10. november 2017 Brug din by, Samfund & Erhverv Kommentarer lukket til Det populære kunst & designmarked NEU vender tilbage\nFotograf: Adam Lehn\nNEU er et kunst & designmarked, der løber af stablen lørdag d. 18. november i Kedelhallen i Nordkraft. På markedet kan man opleve, se, røre og købe kunst, design og håndværk fra mere end 50 dedikerede, talentfulde, kreative og innovative upcoming samt mere etablerede kunstnere og designere. På NEU findes der et bredt spektrum af smykker, fotokunst, illustrationer, keramik, tøj – samt børnetøj, træ- og lædervarer, hudpleje og boliginteriør.\nFotograf: Christian Mosskov\nBag kunst & designmarkedet står de tre iværksættere Anne, Line og Sofie. De tre mødte hinanden gennem Butik Gejst, som Sofie ejer. Her sælger Line og Anne deres produkter, og da de alle tre er fra Aalborg, mødes de ofte i butikken. På et tidspunkt kom de til at snakke om at skulle lave et marked, hvilket endte med at blive startskuddet til NEU. ”Der var faktisk ikke langt fra tanke til handling – og det er vi glade for i dag”, uddyber Sofie.\nAnne – indehaver af Anne Østenby foto\nLine – indehaver af Agerbo Design (en smykkevirksomhed)\nSofie – indehaver af Butik Gejst (en butik med upcoming design, håndplukkede retrofund, kjolebyttehandel/secondhandtøj og kaffehjørne) samt medejer af smykkevirksomheden Ellegaard&Ellegaard\nDe tre kvinder bag Neu\nNEU er blevet afholdt tre gange før, og har i år et års fødselsdag, hvilket betyder, at det er tredje gang markedet bliver afholdt. Visionen bag er at få skabt et nordjysk kunst- og designmarked, og hermed få en platform hvor talentfulde upcomers samt mere etablerede designere, kunstnere og håndværkere kan fremvise og sælge deres produkter. Desuden er det også vigtigt at skabe et rum, hvor interesserede kunder kan få en skøn oplevelse. Sofie forklarer, at de håber at kunne:” etablere et marked, der er lokalt forankret i det nordjyske og kan være med til at bakke op om, at nye nordjyske talenter ”tør” komme frem/ud med deres produkter”.\nMassiv interesse for NEU\nEt udvalg af kommentarer fra facebookbrugere, der er begejstrede for NEU\nKvinderne bag NEU kan allerede efter det første år mærke, hvor stor popularitet markedet allerede har fået – både blandt dem, der kommer for at kigge og købe, men også blandt de designere fra hele landet, der ønsker at deltage og vise deres produkter frem for aalborgenserne. Ifølge Sofie, er gæster og designere vilde med stemningen, de unikke fund og face-to-face mødet mellem kunstner og forbruger.\nI år har NEU modtaget mere end 100 ansøgere fra stadeholdere, og de har derfra udvalgt 57, som får lov at være repræsenteret d. 18. november. Ansøgerne skulle lave en ansøgning med tilhørende billeder. I udvælgelsen har det været vigtigt, at de forskellige produktgrupper blev godt repræsenteret og at udvalget blev så bredt og varieret som muligt. Derfor sørger de også for at kigge på, hvad der er oppe i tiden. Sofie tilføjer dog:” Vi har også altid in mente at give de helt nye en chance og ikke kun gøre “sikre” valg”.\nNEU ønsker i fremtiden et større marked med plads til endnu flere designere, dog uden de kommer til at gå på kompromis med stemningen, hyggen og atmosfæren, for som Sofie siger:” Så er det det, der et med til at kendetegne NEU”.\nUdvalg af kunstnere/designere fra sidste NEU marked\nDe tre kvinder bag nyder at have fået mange nye kontaktflader, samarbejdsmuligheder, fællesskaber og oplevelser, såvel sammen med besøgende som med designere og kunstnere. Sofie afslutter med at NEU er kommet for at blive, og hun garanterer god stemning og mulighed for super gode og unikke kup.\nÅrets åbningstale bliver holdt af indehaver af APPETIZE Betine Brix.\nLørdag d. 18. november 10-17 i Kedelhallen i Nordkraft, Aalborg.\nKjellerups Torv 1, 9000 Aalborg.


Positiv affekt: hvad er det, og hvordan kan det hjælpe dig? - Udforsk Sindet\nPositiv affekt, emnet i denne artikel, er et humør, som består af positive følelser. Disse følelser giver mange fordele for dem, som oplever dem. Og i så høj grad, at de har vist sig at forbedre sundheden og kropsbilledet og styrke forhold.\nNår det er sagt, så er spørgsmålet, hvordan vi kan promovere dette i vores liv? Dette kan gøres gennem udviklingen af personlige styrker, modstandsdygtighed og humor. Ved at forstærke disse aspekter, kan man nyde disse følelser fuldt ud såvel som fordelene af den korrekte håndtering af dem. Vi vil diskutere dette emne yderligere i denne artikel.\n“Når du vågner om morgenen, så overvej det dyrbare privilegie af at være i live, trække vejret, tænke, nyde og elske.”\nAffekt er den følelsesmæssige tilstand, man oplever i et givent øjeblik. Dette kan enten være positivt eller negativt. Generelt talt så bruges negativ affekt til at diskutere negative følelser, mens positiv affekt handler om positive følelser.\nNegativ affekt har fået mest opmærksomhed i psykologien, fordi disse negative følelser er dem, som oftest ses i behandlingspsykologien. Det er mest dem med sygdomme eller klager, som behandles i systemet. Der er meget lidt fokus på dem, som ikke oplever nogen smerter.\nPå den anden side er positiv affekt blevet studeret mere i disse tider og især i den positive psykologi.* Hovedkomponenterne af positiv affekt er for eksempel lykke, et godt humør, entusiasme og kærlighed.\n*Positiv psykologi er et felt, som understreger vigtigheden af positiv affekt i psykologiske processer.\nHvad er fordelene ved positiv affekt?\nSom man nok ville forvente, kan det at opleve en række positive følelser have en positiv indflydelse på mennesker. For det første promoverer det psykologisk velvære. Det gode mentale helbred, som er resultatet af dette, har også en positiv indflydelse på det fysiske helbred.\nUdover disse sundhedsfordele skaber det også mere tilfredsstillende sociale forhold. At opleve positiv affekt hjælper social kommunikation på vej, såsom at starte en samtale eller skabe øjenkontakt.\nDet skaber også tillid til og samarbejde med andre, såvel som generøsitet overfor én selv og andre. Dette vil give en mere effektiv kommunikation, som vil være mere empatisk. Sådan skabes bånd og dybere samt mere stabile forhold.\n“Optimisme er den tro, der fører til udmærkelse. Intet kan gøres uden håb og tillid.”\nHvordan kan man skabe mere positiv affekt i livet?\nAt være i en tilstand af positiv affekt og være lykkelig lyder ret behageligt. Selv hvis vi ikke havde talt om de fordele, som det giver, hvem ville så ikke gerne være lykkelig? Det er vigtigt at huske, at der altid vil være situationer, som skaber negative følelser. Og det er helt normalt. Det, som ikke er normalt, er dog at dvæle ved dem og begrave sin positive affekt.\nSå man frembringer tilstedeværelsen af disse positive følelser ved at udvikle sine positive styrker, modstandsdygtighed og humor.\nPositive styrker er den evne, man allerede besidder, til at handle, tænke eller føle på en bestemt måde. Det stimulerer sindet og hjælper til en optimal funktion, udvikling og præstation. Så at være opmærksom på sine positive egenskaber og udvikle dem, som man synes er vigtige, vil øge ens positive affekt.\nEn anden måde at gøre dette på er ved hjælp af modstandsdygtighed. Dette er evnen til at håndtere ens problemer på en positiv måde. Sådan at man kan fortsætte med sit liv. Det involverer at klare svære livsbetingelser på en måde, der forstærker ens egne styrker. Sagt på en anden måde giver det en følelse af personlig udvikling.\nOg sidst, men ikke mindst, kan man skabe positiv affekt gennem humor. Når vi griner, frigør vi hormoner, som er involverede i reguleringen af stress, som stresshormonerne adrenalin og kortisol. Tankerne bliver mere fleksible med humor, hvilket forbedrer evnen til at regulere følelserne.\nEt positivt sind kan også hjælpe med at genfortolke svære situationer, danne og genforstærke sociale støtter, tolerere smerte og stimulere immunsystemet.\nSom vi har set, spiller positiv affekt en meget vigtig rolle i ens personlige udvikling, overordnede helbred og i kvaliteten af ens personlige forhold til andre mennesker. Og det bedste ved det hele er, at man kan gøre noget for at forbedre det. Så kom i gang!